Csodafegyver a túlsúly ellen
Kellemes teltségérzetet okoz a tej, így rengeteg kalóriát lehet vele megspórolni, ami segíthet a túlsúly elleni harcban.
Egy vizsgálat keretében ausztrál tudósok két részre osztották a tesztszemélyeket. Az egyik csoporttal ezután 250 kalóriás gyümölcslevet, a másik csoporttal ugyanennyi kalóriát tartalmazó tejet itattak meg. Arra voltak kíváncsiak, hogy milyen hatással van a tej az éhség, illetve teltségérzetre.

A kutatók a vizsgálat végén úgy tapasztalták, hogy azok, akik tejet ittak, sokkal tovább érezték magukat kellemesen eltelve, ráadásul sokkal kevesebbet ebédeltek is. A kutatók ennek okát abban látják, hogy a tej bőséges tejcukor- és fehérje forrás, így hozzájárul a tovább tartó teltségérzethet, így biztosra veszik, hogy ezzel komoly fegyver lehet a túlsúly elleni harcban. Rámutattak arra is, hogy nemcsak emiatt érdemes tejet fogyasztani, hanem magas vitamin és kalcium tartalma miatt is.
egészség